Net 'n doodgewone plattelandse girl met groot drome - Bloss Magazine
January 12, 2018 by Trudi Stander
Christa Botha – Brand Ambassador Mpumalanga
Christa Botha… die plattelandse girl van Belfast in Mpumalanga geniet die rustigheid wat klein dorpies in hul omgewing bied. Sy is gelukkig getroud met haar man, Wynand en het drie seuns – Zander (13), Duncan (9), Christiaan (4), ses honde-kinners en ‘n kokketiel.
Saam met vrou en ma wees het sy ook ‘n droom en loopbaan wat sy volhou. Christa is ‘n professionele grimmeer kunstenaar wat regoor Mpumalanga, Limpopo en Gauteng werk, en sy sê met trots dat dit haar baie vreugde verskaf. Sy is ook n mede eienaar van n kosmetiese verspreidings maatskappy – CS Cosmetics Stageline Professional Makeup.
Buiten hierdie lekkerte wat haar lewenspad is, voel sy ook passievol daaroor om terug te gee aan mense om haar. Christa is n groot vegter vir vroue en vrouwees in die geheel. Sy wil vroue inspireer, educate en weer n bietjie Bloss terug sit in hul lewe!
Begin 2017 het sy ‘n “woman’s initiative” gestig saam met haar suster met die doel om terug te ploeg in vroue op alle vlakke denkbaar. “-In ons vrouwees is ons almal tog dieselfde”.
In Christa se woorde… “Ek is eintlik net ‘n doodgewone vrou met ‘n sterk loopbaan, groot drome en dieselfde struggles as die vroue om my. Ek raak ook party dae moedeloos en neig soms aan mallegeit. Vir ontspanning gaan ry ek met my JEEP of kyk box office saam my kids en hubby”. Christa hou ook van lees, hiking en goeie wyn.